A klub alkalmak során egy-egy közös tematikával, vagy mechanikával rendelkező játékokból hoznék egy válogatást. A játékokról röviden elbeszélgetünk, elmesélem a történetét és beszélgetünk kicsit az aktuális alkalmat összefogó témáról, majd a szabályok megtanítása után játszanánk a játékokkal. Egy alkalom legalább 2 órát venne igénybe - feltéve persze ha ez belefér.

A következő témákra gondoltam:

- Családi bevezető játékok, azaz kapuk a társasok világába

- Euró típusú játékok, azaz logika és tervezés fakockákkal

- Ameri típusú játékok, amikor a téma a lényeg

- Logikai és absztrakt játékok

- Kooperatív játékok, játékosok a játék ellen

- Party játékok, amikor a nevetés a legfontosabb

- Ismeretterjesztő, tudás alapú játékok

- Gyűjtögetős kártya játékok: CCG, LCG

- A társasozáshoz kapcsolódó hobbik: figurafestés, doboz-belső készítése

- A tájékozódás és információgyűjtés alapjai: boardgamegeek.com oldal használata, blogok, újságok, portálok, Társasjátékok ünnepe, Esseni kiállítás

- Kickstarter : A legmenőbb játékok szülőhelye, mi ez, hogyan működik?

- Igény esetén találkozó szervezése mai magyar társasjáték fejlesztőkkel.